CELEX: 62010TN0262
Language: mt
Date: 2010-06-07 00:00:00
Title: Kawża T-262/10: Rikors ippreżentat fis- 7 ta’ Ġunju 2010 — Microban International u Microban (Europe) vs Il-Kummissjoni

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/51
            
         Rikors ippreżentat fis-7 ta’ Ġunju 2010 — Microban International u Microban (Europe) vs Il-Kummissjoni
   (Kawża T-262/10)
   ()
   2010/C 221/82
   Lingwa tal-kawża: l-Ingliż
   
      Partijiet
   
   
      Rikorrenti: Microban International Ltd (Huntersville, l-Istati Uniti) u Microban (Europe) Ltd. (Heath Hayes, ir-Renju Unit) (rappreżentant: M. S. Rydelski, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni tal-Kummissjoni Nru 2010/169, tad-19 ta’ Marzu 2010, dwar in-noninklużjoni ta’ 2,4,4’-trichloro-2’-hydroxydiphenyl ether fil-lista tal-Unjoni ta’ addittivi li jistgħu jintużaw fil-manifattura ta’ materjali u oġġetti tal-plastik maħsuba biex jiġu f’kuntatt mal-ikel skont id-Direttiva 2002/72/KE (ĠU L 75, p. 25), u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz tar-rikors tagħha, ir-rikorrenti titlob, skont l-Artikolu 263 TFUE, l-annullament tad-Deċiżjoni tal-Kummissjoni Nru 2010/169 dwar in-noninklużjoni ta’ 2,4,4’-trichloro-2’-hydroxydiphenyl ether fil-lista tal-Unjoni ta’ addittivi li jistgħu jintużaw fil-manifattura ta’ materjali u oġġetti tal-plastik maħsuba biex jiġu f’kuntatt mal-ikel skont id-Direttiva 2002/72/KE (1) (ĠU L 75, p. 25), u notifikata taħt id-dokument C(2010) 1613.
   Insostenn tal-osservazzjonijiet tagħha, ir-rikorrenti ressqet il-motivi li ġejjin:
   
                
            
            
               L-ewwel nett, id-deċiżjoni kkontestata mhijiex konformi mal-proċedura ta’ awtorizzazzjoni skont ir-Regolament Qafas (2) għaliex ma għandhiex bażi legali xierqa għall-adozzjoni tagħha.
            
         
                
            
            
               It-tieni nett, id-deċiżjoni adottata mill-konvenuta li ma tinkludix il-prodott ikkonċernat fil-lista ta’ addittivi tal-Unjoni mingħajr deċiżjoni ta’ ġestjoni tar-riskju, ibbażata biss fuq l-irtirar tal-applikazzjoni oriġinali għall-awtorizzazzjoni, hija bi ksur tal-proċedura ta’ awtorizzazzjoni għall-prodott ikkonċernat.
            
         
                
            
            
               It-tielet nett, il-konvenuta kisret l-aspettattivi leġittimi tar-rikorrenti billi ma tatx l-opportunità li tissostitwixxi l-applikant oriġinali għall-prodott ikkonċernat.
            
         
                
            
            
               Fl-aħħar nett, il-proċedura li twassal għad-deċiżjoni kkontestata ma kinitx konformi mal-prinċipji ġenerali tad-dritt tal-UE, bħall-prinċipji ta’ amministrazzjoni tajba, ta’ trasparenza u ta’ ċertezza legali.
            
         
      (1)  Id-Direttiva tal-Kummissjoni 2002/72/KE, tas-6 ta’ Awissu 2002, dwar materjali u oġġetti tal-plastik maħsuba sabiex jiġu f’kuntatt ma’ oġġetti tal-ikel (ĠU Edizzjoni Speċjali bil-Malti, Kapitolu 13, Vol. 29, p. 535)
   
      (2)  Ir-Regolament (KE) Nru 1935/2004 tal-Parlament Ewropew u tal-Kunsill, tas-27 ta’ Ottubru 2004, dwar materjali u oġġetti maħsuba biex jiġu f’kuntatt mal-ikel u li jħassar id-Direttivi 80/590/KEE u 89/109/KEE (ĠU L 338, p. 4).